《自讼答束熙之》
宋代·王令

洞洞之室或者穿，岩岩之墙或者缘。
墙缘室穿来何哉，中有玉者黄金千。
金玉固非盗所有，盗者或得之伺候。
得金买衣出人前，意气遂若富者然。
众人不知谓尔富，不知尔自何心颜。
盗财固为小人戮，盗名自是君子奸。
咄哉自讼毋自欺，几希不在穿缘间。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。